  Виталий Пронин Удмуртилэн Тӧроезлэн администрациеныз кивалтӥсь но Правительстволэн Тӧроез Сергей Смирнов кенеш ортчытӥз, Выль ар шутэтскон нуналъёсы кышкытлыклэсь утиськон ёзъёслы сак луоно шуиз. Туспуктэм udmurt.ru сайтысьРоссиысь МЧСлэн Удмурт Республикая Валтӥсь управлениезлэн кивалтӥсезлэн воштӥсез Дмитрий Одегов ивортӥз, шулдыръяськон нуналъёс азьпал ик ужасьёссы интыосысь кивалтон удысынын тыршисьёсын ӵош калык пӧлын валэктон уж нуизы, кышкыт учыръёсты палэнтон но тылпулэсь утиськон амалъёсты тодазы вайытӥзы. Кылем уе но нимысьтыз 17 группа, 43 мурт, 111 корка но трос квартираен 13 юртын улӥсьёс доры вуылӥзы, трос калык люкаськон интыосын кенешъёс ортчытэмын. Озьы 623 муртлы кышкытлыклэсь утиськон амалъёс сярысь тодазы выйытӥзы.Кылем уе ульчаосысь Выль ар кызъёс дорын шулдыръяськонэ пыриськизы 14 сюрс пала адямиос, со пӧлысь 12 сюрсэз Ижысь Шор площадьын, мукетъёсыз — паркъёсын но скверъёсын.Югдурез утёнъя министерствоысь кышкытлыклэсь утиськонъя штабен кивалтӥсь Александр Жевлаков пусйиз, трос калык люкаськон интыосын законэз тӥян учыръёс пусъемын ӧй вал. Правительстволэн Тӧроезлэн воштӥсез Эльвира Пинчук тазалыкез утён удысын кылдтэм югдур сярысь ивортӥз:– 1-тӥ январьлы ковидэн висисьёслэн лыдзы 79 сюрс 158 адями лыдъяське, уй ӵоже 52 мурт черлаз. Бурмемын 68 сюрс 198-эз, ковид-центръёсын 448 мурт эмъяське, со пӧлысь 44-ез нылпиос. 21-тӥ декабрьысен эмъясьёс нимысьтыз дежурствоос нуо. 3-тӥ но 5-тӥ январе вань больницаос ужало ке, 2-тӥ, 4-тӥ, 6-тӥ но 8-тӥ январе поликлиникаосын дежурной группа луозы, секыт висисьёс доры паталозы. Сергей Смирнов пусйиз, Выль ар уй шаерамы шыпыт ортчиз. Калыклы тодазы вайытӥз, шуэрес учыръёс дыръя 112 номеро телефонэ жингыртоно шуыса. УД Теги: кышкытлыклэсьутиськон МЧС  